**Paulo Sousa** (s. 30. elokuuta 1970) on portugalilainen jalkapallovalmentaja ja entinen puolustava keskikenttäpelaaja.

Ura pelaajana
-------------

Sousa edusti ammattilaisuransa aikana Benficaa (1989–1993), Sportingia (1993–1994), Juventusta (1994–1996), Dortmundia (1996–1997), Interiä (1998–1999), Parmaa (2000), Panathinaikosia (2000–2001) ja Espanyolia (2002). Seurajoukkueuran suurimpia saavutuksia olivat Mestarien liigan voitot Juventuksessa kaudella 1995–1996 ja Dortmundissa kaudella 1996–1997.

Portugalin A-maajoukkueessa hän pelasi vuosina 1991–2002 51 ottelua. Sousa oli mukana maajoukkueessa muun muassa EM-kisoissa 1996 ja 2000 sekä MM-kisoissa 2002, joissa hän ei saanut peliaikaa.

Meriitit pelaajana
------------------

* Mestarien liiga (2): 1996, 1997
* Intercontinental Cup: 1997

* Portugalin mestaruus: 1991
* Portugalin cup: 1992
* Italian mestaruus: 1995
* Italian cup: 1995

* EM-välierät: 2000
* EM-puolivälierät: 1996
* MM-1.kierros: 2002

Ura valmentajana
----------------

Valmennusuransa Sousa aloitti Portugalin liiton palveluksessa vastaten alle 15-vuotiaiden maajoukkuevalmennuksesta. Kesällä 2008 hän nousi Carlos Queirozin valmennusryhmään A-maajoukkueeseen. Päävalmentajadebyyttinsä Sousa teki englantilaisessa Queens Park Rangersissä marraskuussa 2008.  Pesti päättyi kuitenkin lyhyeen jo huhtikuussa 2009 seurajohdon ja Sousan ajauduttua ristiriitoihin. 

QPR:ssä ilmenneistä ongelmista huolimatta Sousan ura jatkui Englannissa kesällä 2009, kun Swansea City palkkasi hänet uudeksi päävalmentajakseen.  Sousan debyyttikausi Swanseassa oli loistelias ja seura sijoittui Englannin Mestaruussarjassa seitsemänneksi jääden vain niukasti nousukarsintojen ulkopuolelle. Sijoitus oli seuran paras 27 vuoteen. 

Heinäkuussa 2010 Sousa jätti Swansean ja siirtyi pari päivää myöhemmin Leicester Cityn peräsimeen.   Kausi 2010/11 alkoi Leicesterissä surkeasti ja seura voitti Sousan alaisuudessa vain yhden yhdeksästä ottelusta. Lopullinen niitti Sousan arkkuun oli 4–3 tappio Norwichille syyskuun lopussa ja hän sai potkut tehtävistään. 

Toukokuussa 2011 Sousa palasi valmennustehtäviin allekirjoitettuaan sopimuksen tuoreen Unkarin mestariseuran Videotonin kanssa.  Sousa johdatti Videotonin Unkarin liigacupin mestaruuteen kaudella 2011/12. Unkarin liigassa Videoton jäi kakkoseksi kahdeksan pisteen erolla mestaruuden voittaneeseen Debreceniin. Videoton menestyi hänen johdollaan myös europeleissä edeten Eurooppa-liigan lohkovaiheeseen kaudella 2012/13. Sousa jätti seuran tammikuussa 2013 perhesyiden vuoksi. 

Kesäkuussa 2013 Sousa allekirjoitti kaksivuotisen sopimuksen israelilaisseura Maccabi Tel Avivin kanssa.  Maccabi voitti hänen johdollaan toisen perättäisen Israelin mestaruuden. Kauden jälkeen Sousa jätti Maccabin ja siirtyi kolmivuotisella sopimuksella FC Baselin päävalmentajaksi.  Portugalilaisen johdolla Basel voitti kuudennen perättäisen Sveitsin mestaruuden. Tupla jäi haaveeksi, kun FC Sion kaatoi Baselin cupin loppuottelussa 3–0. 

Kesäkuun puolivälissa 2015 Sousa ilmoitti yllättäen eroavansa Baselin päävalmentajan paikalta. Lehtitietojen mukaan hän oli siirtymässä ACF Fiorentinan peräsimeen.  Sousan sopimus Fiorentinan kanssa julkistettiin 21. kesäkuuta.  Sousan johdolla Fiorentina sijoittui kaudella 2015/16 Serie A:ssa viidenneksi ja selvisi mukaan Eurooppa-liigaan. Fiorentina voitti Sousan johdolla lohkonsa, mutta tie katkesi jo pudotuspelien ensimmäisellä kierroksella Borussia Mönchengladbachille. Kaudella 2016/17 Fiorentina jäi tasaisessa sarjassa kahdeksanneksi ja kolmella pisteellä europelien ulkopuolelle. Kauden jälkeen Sousan korvasi Stefano Pioli.

Kaudeksi 2018 lähtien hän toimii Kiinan Superliigan Tianjin Quanjianin päävalmentajana. Sousa jätti tehtävänsä lokakuun alussa 2018, kun Tianjin oli hävinnyt neljä ottelua peräjälkeen ja juuttunut liigan putoamiskamppailuun.

Maaliskuussa 2019 Sousa palasi valmennustehtäviin Ranskan liigan Girondins Bordeaux'n päävalmentajana. Sousan johdolla Bordeaux sijoittui kaudella 2018/19 sijalle 14. Koronaviruksen ennenaikaisesti päättämällä kaudella 2019/20 Bordeaux sijoittui Sousan alaisuudessa sijalle 12. Elokuussa 2020 hän jätti tehtävänsä.

Tammikuussa 2021 Sousta tuli Puolan jalkapallomaajoukkueen päävalmentaja. Tulokset eivät Sousan alaisuudessa olleet mairittelevia ja häntä kritisoitiin myös maajoukkueen pelaajavalinnoista. Lopulta Puolan jalkapalloliitto ja Sousa purkivat sopimuksen yhteisymmärryksessä joulukuun lopussa 2021 ja Sousa siirtyi brasilialaisen Flamengon päävalmentajaksi. Hän sai potkut Flamengosta kesäkuussa 2022.

Meriitit valmentajana
---------------------

* Sveitsin mestaruus: 2015
* Israelin mestaruus: 2014
* Unkarin liigacup: 2012
* Unkarin supercup (2): 2011, 2012

Lähteet
-------

1. ↑  Eskola, Jussi, ym.: *Jalkapallon MM-kisat 2002*, s. 44. Intereuropean Publications Ltd Oy, 2002. ISBN 951-97920-6-6.
2. ↑  Eskola, Jussi, ym.: *Jalkapallon MM-kisat 2002*, s. 41–44. Intereuropean Publications Ltd Oy, 2002. ISBN 951-97920-6-6.
3. ↑  Sousa is new QPR first-team coach
4. ↑  QPR axe Sousa after just 26 games
5. ↑  Sousa to be named Swans manager
6. ↑  Paulo Sousa backed to succeed as new manager of Leicester City (Arkistoitu – Internet Archive)
7. ↑  Paulo Sousa departs as Swansea City manager
8. ↑  Sousa appointment confirmed (Arkistoitu – Internet Archive)
9. ↑  Leicester sack Sousa, Eriksson and O'Neill keen?[vanhentunut linkki]
10. ↑  Paulo Sousa appointed Videoton coach
11. ↑  Paulo Sousa is leaving Videoton FC as manager
12. ↑  PAULO SOUSA APPOINTED AS HEAD COACH (Arkistoitu – Internet Archive)
13. ↑  Paulo Sousa wird neuer Cheftrainer beim FC Basel 1893
14. ↑  Sion sink Basel to claim 13th Swiss Cup
15. ↑  Paulo Sousa quitte le FC Bâle
16. ↑  Official: Sousa Fiorentina Coach
17. ↑  Fiorentina appoint ex-Inter Milan boss Stefano Pioli as manager as they look to take advantage of extra Champions League place now available in Serie A next season
18. ↑  SOUSA REPLACES CANNAVARO AS TIANJIN QUANJIAN COACH
19. ↑  Paolo Sousa leaves job as manager of Chinese Super League side Tianjin Quanjian (Arkistoitu – Internet Archive)
20. ↑  Paulo Sousa nouvel entraîneur de Bordeaux (officiel)
21. ↑  Bordeaux : Jean-Louis Gasset nommé entraîneur en remplacement de Paulo Sousa (officiel)
22. ↑  Portugal's Paulo Sousa named new Poland coach
23. ↑  Gigantyczne straty. Wściekłość w PZPN. Kulisy katastrofy z Węgrami
24. ↑  Portugal's Paulo Sousa leaves Poland to be Flamengo coach
25. ↑  Flamengo oficializa a demissão de Paulo Sousa


|  |  |  |
| --- | --- | --- |
| Edeltäjä:**Roberto Martínez** | **Swansea Cityn päävalmentaja**2009–2010 | Seuraaja:**Brendan Rodgers** |

|  |  |  |
| --- | --- | --- |
| Edeltäjä:**Nigel Pearson** | **Leicester Cityn päävalmentaja**7–10/2010 | Seuraaja:**Sven-Göran Eriksson** |

|  |  |  |
| --- | --- | --- |
| Edeltäjä:**György Mezey** | **Videotonin päävalmentaja**2011–1/2013 | Seuraaja:**José Manuel Gomes** |

|  |  |  |
| --- | --- | --- |
| Edeltäjä:**Óscar García Junyent** | **Maccabi Tel Avivin päävalmentaja**2013–2014 | Seuraaja:**Óscar García Junyent** |

|  |  |  |
| --- | --- | --- |
| Edeltäjä:**Murat Yakin** | **FC Baselin päävalmentaja**2014–2015 | Seuraaja:**Urs Fischer** |

|  |  |  |
| --- | --- | --- |
| Edeltäjä:**Vincenzo Montella** | **ACF Fiorentinan päävalmentaja**2015–2017 | Seuraaja:**Stefano Pioli** |

|  |  |  |
| --- | --- | --- |
| Edeltäjä:**Fabio Cannavaro** | **Tianjin Quanjianin päävalmentaja**1–10/2018 | Seuraaja:**Park Choong-kyun** |

|  |  |  |
| --- | --- | --- |
| Edeltäjä:**Éric Bedouet** | **Girondins Bordeaux'n päävalmentaja**3/2019–2020 | Seuraaja:**Jean-Louis Gasset** |

|  |  |  |
| --- | --- | --- |
| Edeltäjä:**Jerzy Brzęczek** | **Puolan jalkapallomaajoukkueen päävalmentaja**1–12/2021 | Seuraaja:**Czesław Michniewicz** |

Portugalin joukkue – Jalkapallon EM-kilpailut 2000
1 Baía |
2 J. Costa |
3 Rui Jorge |
4 Vidigal |
5 Couto |
6 Sousa |
7 Figo |
8 Pinto |
9 Sá Pinto |
10 R. Costa |
11 Conceição |
12 Espinha |
13 Dimas |
14 Xavier |
15 Costinha |
16 Beto |
17 Bento |
18 Pauleta |
19 Capucho |
20 Secretário |
21 Nuno Gomes |
22 Quim |
Valmentaja Coelho

Portugalin joukkue – Jalkapallon MM-kilpailut 2002
1 Baía |
2 J. Costa |
3 Xavier |
4 Caneira |
5 Couto |
6 Sousa |
7 Figo |
8 Pinto |
9 Pauleta |
10 R. Costa |
11 Conceição |
12 Viana |
13 Andrade |
14 Barbosa |
15 Nelson |
16 Ricardo |
17 Bento |
18 Frechaut |
19 Capucho |
20 Petit |
21 Nuno Gomes |
22 Beto |
23 Rui Jorge |
Valmentaja Oliveira



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |